เรื่องการจัดการเก็บขยะ ชาวซอยพุทธบุชา46 แขวงบางมด เขตทุ่งครุ 

แต่ก่อนมีจุดที่รับขยะใกล้กับปากซอยพุทธบูชา46 ที่ชาวซอยนำขยะมาวางทิ้งได้ มีรถเก็บขยะมารับขยะทุกคืน แต่หลังจากทำทางเท้าใหม่เสร็จไปเมื่อกลางปี จุดรับขยะก็ถูกตัดทิ้งไป มีป้ายห้ามทิ้งขยะมาติดไว้ (ตามรูป) แต่ไม่มีจุดรับขยะทดแทนมาให้  ชาวซอยพุทธบูชา46 ไม่มีที่ทิ้งขยะ ต่างก็นำไปวางกองเกะกะตามจุดที่ไม่สมควร เช่น จุดที่มีหัวต่อสายดับเพลิง และที่ต่างๆในซอยอีกหลายแห่ง รถขยะก็เข้ามาไม่บ่อยนัก บางทีสะสมอยู่เป็นเวลา 4-5วัน ทำให้ขยะสะสมเป็นแหล่งของสัตว์พาหนะนำโรคและสร้างกลิ่นเหม็น  ส่วนจุดรับขยะที่ใกล้ที่สุดก็ต้องลากขยะเดินไปเกือบห้าร้อยเมตรและยังต้องข้ามถนนใหญ่อีกด้วย (จุดรับขยะตรงหน้าแยกเข้าชุมชนหลังสวนธน ฝั่งตรงข้ามซอย44) สร้างความยากลำบากแก่ผู้ที่ต้องการทิ้งขยะให้ถูกที่ทางตามกฏระเบียบของ กทม.  ขอความกรุณาให้ กทม. จัดตั้งจุดรับขยะที่ซอยพุทธบูชา46 ซอยนี้มีบ้านอยู่เกือบห้าสิบหลังคาเรือนและมีหอพักอีกเป็นสิบตึก ควรจะมีจุดรับขยะที่เป็นหลักแหล่งถูกต้อง ขอขอบคุณที่รับพิจารณา